text: [{"text_idx": "#000004", "text": "Gaafii: Dubartiin takka akki jettu \u2018namni dhiiraa tokko irra deddeebiidhaan shahaadaa qabachuu barbaadaa masjiida na geessi\u2019 naan jedha. Wayta an masjiida geessu ammoo \u2018namni kun nama farshoo dhuguu, nama hamaadha\u2019 jedhanii ofirraa na deebisu. Yeroo biraatis namni kun natti deebi\u2019ee, \u2018Yoo Masjiida sanitti didan bakka biraattis ta\u2019u na geessi islaamummaa qabachuu barbaada\u2019 naan jedhaa jira. Akkam godhuu qaba?"}, {"text_idx": "#000005", "text": "Deebisaa: Akka isiin jette kanatti namicha masjiida eega geessiteen booda, ummanni dhugaatii isaa san sababaa godhanii shahaadaa osoo hin qabsiisin deebisuun isaanii dogongora. Nama islaamummaa seenuu barbaadee dhufe qofa osoo hin taane, kama fagoo jiruu harkisanii fiduu barbaachisa. Kaayyoon daa\u2019waa inni guddaan nama gara islaamummaa waamuudha. Nama waa\u2019ee islaamummaa hin beekne barsiisanii gara amantii isaa isa ganamaa deebisuudha. Namni kun farshoo dhuguu fi dhuguu dhabuun isaa dhimma biraati. Wanti nama san farshoo san akka dhugu taasisaa jiru amantii dhabuu isaa ta\u2019uu mala. Kanaafuu nama islaamummaatti seenuu barbaada jedhe shahaadaa qabsiisuun barbaachisaadha."}, {"text_idx": "#000006", "text": "Inni lammataa kan yaadatamuu qabu, namni tokko islaamummaatti seenuu barbaada yoo jedhe masjiida geessuun dirqamaa miti. Guyyama inni seenuu barbaada jedhe san bakkuma sanitti seensisuu barbaachisa. Nama dhugaan islaamummaa seenuu barbaadu haga jum\u2019aan gahutti eegi jedhaniinii osoo islaamummaa hin qabatin jidduu kanatti yoo du\u2019e akkam godhan? Wanti Jum\u2019aan isa eeganiif hin jiru. Dabalataan Sheekota barbaaduunis dirqamaa miti. Namnummaan gaafatame sun amansiisuu ni danda\u2019a. isiin gaafatamte tunis shahaadaa qabsiisuu ni dandeetti.Yoo ofii isiitii akka itti seensisan hin beeknee nama beeku bira geessuudha. Saniin ala isiin yoo ka beektuu seensisuu ni dandeetti."}, {"text_idx": "#000007", "text": "Ulaagaan islaamummaa ittiin nama seensisan waan jabaataa miti. Namni qabxii kana dogogngoratti hubateera. Namoota Islaamummaa nama seensisan kan addaa tahaniifi ulaagaa addaatu jira sehan. Islaamummaatti nama kan seensisu sheekota qofa sehan. Dubbii addaa kan sheekotni jechisiistutu jira sehan. Kun akkasitti hubatamuu hin qabu. Waan jedhamu afaan arabaatiin yoo jechisiisuu wallaalan afaanuma beekaniin qabsiisuun ni danda\u2019ama."}, {"text_idx": "#000009", "text": "Islaamummaa qabsiisuu keessatti shahaadaa lamaan qofa qabsiisuun geettuu miti. Waa\u2019ee Nabi Iisaa AS itti dabaluun wanti barbaachiseef Nasaaratu isatti amana. Kanaafuu waan isaan amananiin shahaadaa qabsiisan. Nama biraatis yoo ta\u2019e waanuma inni itti amanu san akka waakkatu godhuu barbaachisa. Ka dhagatti amanu dhagatti amanuun sirrii akka hin taane itti himanii qabsiisan. Kan mukatti amanus akkasuma akka mukni hin fayyadnee fi faaydaa isaaf hin qabne itti himanii amansiisan. Sababni isaa dhugaan yoo islaamummaa fudhachuu kan barbaaduu, dubbii kana jechuun itti hin ulfaatu. Yoo ka sobaan fudhataa jiru ta\u2019e ammoo arrabni dubbii san jechuu dadhaba. Haala saniin waan namni sun itti amanaa ture san waakkachiisanii seensisan."}, {"text_idx": "#000010", "text": "Kanaafuu nama islaamummaa fudhachuu barbaadu wanti beellamaniif hin jiru. Jidduu kanatti ykn innuu yaada isaa jijjiiruu mala. Yeroma inni yaada isaa qulqulleessee gara islaamummaa as deebi\u2019uu fedha jedhe san shahaadaa qabsiisan. Umrii nama sanii namni harkaa hin qabu. Kanaaf jecha beellamaan achi fageessuun hin ta\u2019u."}, {"text_idx": "#000011", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}, {"text_idx": "#000012", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]